text: [{"text_idx": "#000000", "text": "Lagt var upp til spennandi dyst vi\u00f0 L\u00f8kin i\u0301 dag, nu\u0301 FC Su\u00f0uroy kom a\u0301 vitjan. Su\u00f0uroyingar liggja ni\u00f0ast i\u0301 deildini, men hava vi\u0301st, at teir kunna sp\u00e6la upp til \u00f8ll li\u00f0ini i\u0301 deildini, og skulu ti\u0301 avgj\u00f8rt ikki undirmetast. Li\u0301kindini at sp\u00e6la vo\u0301ru go\u0301\u00f0, turt og eitt li\u0301ti\u00f0 lot h\u00f8gt."}, {"text_idx": "#000001", "text": "Okkara li\u00f0 var broytt eitt sindur i\u0301 mun til undanfarnu dystir. Einar hevur veri\u00f0 sju\u0301kur i\u0301 vikuni, og ti\u0301 sp\u00e6ldi He\u00f0in a\u0301 vinstra bakki, og Debes sp\u00e6ldi so vinstri vongur."}, {"text_idx": "#000002", "text": "Dysturin byrja\u00f0i v\u00e6l fyri okkara menn, og komu vit til m\u00f8guleikar beinanvegin i\u0301 dystinum. I\u0301 \u00f8\u00f0rum minutti er NSI\u0301 i\u0301 a\u0301lopi, sum endar vi\u00f0, at Jann Ingi leggur ein bo\u0301lt inn til Kl\u00e6mint, sum gerst akkura\u0301t ov stuttur til at avslutta."}, {"text_idx": "#000003", "text": "Ta\u0301 i\u0301\u00f0 ti\u0301ggju minuttir vo\u0301ru leiktir, er NSI\u0301 aftur i\u0301 a\u0301lopi, Ju\u0301stinus sp\u00e6lir v\u00e6l saman vi\u00f0 Jann Inga, sum endar vi\u00f0, at Ju\u0301stinus stingur bo\u0301ltin innum verjuna hja\u0301 su\u00f0uroyingum, har i\u00f0 Christian H\u00f8gni hevur runni\u00f0 seg i\u0301 go\u0301\u00f0a st\u00f8\u00f0u, men ma\u0301lma\u00f0urin er fyrstur a\u0301 bo\u0301ltinum."}, {"text_idx": "#000004", "text": "I\u0301 16. minutti leggur NSI\u0301 seg a\u0301 odda vi\u00f0 ma\u0301li fra\u0301 Kl\u00e6minti. Ju\u0301stinus, sum var r\u00e6ttuliga v\u00e6lupplagdur i\u0301 dag, vinnur bo\u0301ltin fra\u0301 Obi Charles naka\u00f0 frammanfyri mi\u00f0juna u\u0301ti i\u0301 h\u00f8gru si\u0301\u00f0u, setir fer\u00f0 a\u0301 og leggur innfyri til Kl\u00e6mint, sum smekkar til, ma\u0301lma\u00f0urin ha\u0301lvbjargar, men Kl\u00e6mint er skjo\u0301tur a\u0301 returinum og skjy\u0301tur bo\u0301ltin uppundir nettaki\u00f0, og so er st\u00f8\u00f0an 1-0 til NSI\u0301. Eitt sera gott ma\u0301l av Kl\u00e6minti, sum eisini sp\u00e6ldi sera v\u00e6l i\u0301 dag."}, {"text_idx": "#000005", "text": "L\u00f8tu seinni er Jo\u0301nhard komin framvi\u00f0 i\u0301 h\u00f8gru si\u0301\u00f0u og leggur ein bo\u0301lt tv\u00f8rtur um til Debes, sum lobbar bo\u0301ltin innum FC Su\u00f0uroya verjuna, har Kl\u00e6mint er millimetrar fra\u0301 at skora."}, {"text_idx": "#000006", "text": "Besta m\u00f8guleikan fekk Christian H\u00f8gni, sum gerst einsamallur vi\u00f0 ma\u0301lverjanum. Hann lobbar bo\u0301ltin uppum ma\u0301lverjan og vi\u00f0 si\u0301\u00f0una av ma\u0301linum, ein sera sto\u0301rur ma\u0301lm\u00f8guleiki."}, {"text_idx": "#000007", "text": "FC Su\u00f0uroy hev\u00f0i ikki teir sto\u0301ru ma\u0301lm\u00f8guleikarnir i\u0301 fyrra ha\u0301lvleiki, men eftir eitt hornaspark ver\u00f0ur ein bo\u0301ltur skalla\u00f0ur upp i\u0301 loft og dettur ni\u00f0ura\u0301 tv\u00f8rtr\u00e6i\u00f0."}, {"text_idx": "#000008", "text": "Um fyrra ha\u0301lvleik er at siga, at NSI\u0301 var sp\u00e6lsty\u0301randi og komu til go\u0301\u00f0ar ma\u0301lm\u00f8guleikar, har i\u00f0 tann eini gav ma\u0301l. Su\u00f0uroyingar lo\u0301gu aftarlaga a\u0301 v\u00f8llinum og sp\u00e6ldu vi\u00f0 longum sendingum fram i\u0301 a\u0301lopi\u00f0."}, {"text_idx": "#000009", "text": "I\u0301 seinna ha\u0301lvleiki vo\u0301ru gestirnir v\u00e6l meira vi\u00f0 i\u0301 dystinum, to\u0301 fingu vit tann fyrsta ma\u0301lm\u00f8guleikan. Jann Martin og Christian H\u00f8gni sp\u00e6la v\u00e6l si\u0301na\u0301millum, hettar endar vi\u00f0, at Jann Martin gerst pu\u0301ra fri\u0301ur og skjy\u0301tur, men ma\u0301lverin bjargar meistarliga."}, {"text_idx": "#000010", "text": "Ta\u0301 i\u00f0 umlei\u00f0 60 min. vo\u0301ru leiktir, hevur Jo\u0301n Krossla\u0301 Poulsen eitt gott skot beint yvir ma\u0301linum. Hesa l\u00f8tuna hev\u00f0i FC Su\u00f0uroy fleiri hornasp\u00f8rk og try\u0301stu fyri at fa\u0301a u\u0301tjavnandi ma\u0301li\u00f0, men ta\u00f0 gj\u00f8rdist ikki r\u00e6ttuliga vandamiki\u00f0."}, {"text_idx": "#000011", "text": "Ta\u0301 i\u00f0 75 min. eru leiktir, er aftur ma\u0301l til NSI\u0301. Ein h\u00f8gur bo\u0301ltur kemur innum su\u00f0uroyarverjuna til Debes, sum gerst einsamallur vi\u00f0 ma\u0301lverjanum og smekkar til, so er st\u00f8\u00f0an 2-0 til NSI\u0301. Eisini eitt sera gott ma\u0301l av Debusi, sum hev\u00f0i fingi\u00f0 m\u00f8guleikan fra\u0301 byrjan i\u0301 dag."}, {"text_idx": "#000013", "text": "Annars gekk javnt a\u0301, og ta\u00f0 kendist, sum um at NSI\u0301 hev\u00f0i tamarhald a\u0301 dystinum, men ta\u0301 i\u00f0 89 minuttir vo\u0301ru leiktir, kom eitt sindur av spenningi aftur i\u0301 dystin, ta\u0301 i\u00f0 Jo\u0301nhard fellur ein FC Su\u00f0uroy leikara inni i\u0301 brotsteiginum. Petur Peinert d\u00f8mir brotsspark. Jo\u0301n Krossla\u0301 setir bo\u0301ltin trygt i\u0301 neti\u00f0 til 2-1, og so var eitt sindur av spenningi aftur i\u0301 dystinum."}, {"text_idx": "#000014", "text": "Men einki ma\u0301l kom avtrat og dysturin enda\u00f0i ti\u0301 2-1, og sigursgongdin hja\u0301 okkara monnum heldur fram. Hesin sigurin var tann sjeyndi i\u0301 r\u00f8\u00f0ini. Flott arbei\u00f0i dreingir!"}, {"text_idx": "#000016", "text": "1-0 16 min. Kl\u00e6mint Andrasson Olsen"}, {"text_idx": "#000023", "text": "Magnus og Kristian eisini vi\u00f0 fram til 2014"}, {"text_idx": "#000024", "text": "I\u0301 gja\u0301rkv\u00f8ldi\u00f0 skriva\u00f0u fj\u00f8lbroytti mi\u00f0vallarin/a\u0301leyparin Magnus H. Olsen og ny\u0301kl\u00e6kti landsli\u00f0sma\u0301lma\u00f0urin Kristian Joensen undir ny\u0301ggjan sa\u0301ttma\u0301la vi\u00f0 NSI\u0301, solei\u00f0is at teir koma at leika fyri NSI\u0301 b\u00e6\u00f0i tey komandi a\u0301rini. Nevndin fegnast um, at hesir ba\u0301\u00f0ir f\u00f8stu stu\u00f0larnir a\u0301 li\u00f0inum hava valt at halda a\u0301 fram i\u0301 felagnum."}, {"text_idx": "#000027", "text": "Mo\u0301rits Heini Mortensen hevur longt sa\u0301ttma\u0301lan vi\u00f0 NSI\u0301. Mo\u0301rits Heini er ein av okkara egnu ungu evnari\u0301ku leikarum, og velur sja\u0301lvandi at ver\u00f0a NSI\u0301-ari. Mo\u0301rits Heini er 20 a\u0301ra gamal, og hevur heilt vi\u0301st sera go\u0301\u00f0 fo\u0301tbo\u0301ltsevnir, og eri vit gla\u00f0 og stolt at hann nu\u0301 hevur longt sa\u0301ttma\u0301lan vi\u00f0 NSI\u0301. Vit ynskja honum..."}, {"text_idx": "#000029", "text": "A\u0301 a\u0301rsveitsluni i\u0301 gja\u0301rkv\u00f8ldi\u00f0 var\u00f0 Jens Joensen valdur til a\u0301rsins stj\u00f8rnuskot hja\u0301 NSI\u0301. Jens skuldi i\u0301 a\u0301r saman vi\u00f0 Jo\u0301hann fylla pla\u0301ssi\u00f0 hja\u0301 einum so sterkum mi\u00f0verjubrandi sum O\u0301la Hansen. Og sigast ma\u0301, at Jens hevur loyst hesa uppga\u0301vuna v\u00e6l. Hann hevur allar teir 2.099 minuttirnar i\u0301 Vodafonedeildini vi\u0301st gott sp\u00e6lskil, evnini at seta seg..."}, {"text_idx": "#000031", "text": "Dystarfra\u0301s\u00f8gn vi\u00f0 Ey\u00f0un Gaardbo Vit fingu onki stig heim vi\u00f0 okkum av Dju\u0301pumy\u0301ru i\u0301 dag. Dysturin var sum heild ikki serliga hendingarri\u0301kur vi\u00f0 fa\u0301um veruligum ma\u0301lm\u00f8guleikum. Okkara komu a\u0301 odda ta\u0301 72 minuttir vo\u0301ru farnir og to\u0301ktust hava sty\u0301r a\u0301 dystinum, men ti\u0301verri sluppu klaksvi\u0301kingar innaftur i\u0301 dystin. Fyrstu 10. minuttir vo\u0301ru KI\u0301-arnir vandamiklir \u2013..."}]